CELEX: 32014R0506
Language: bg
Date: 2014-05-15 00:00:00
Title: Регламент (ЕС) № 506/2014 на Комисията от 15 май 2014 година за изменение на приложение II към Регламент (ЕО) № 1333/2008 на Европейския парламент и на Съвета и на приложението към Регламент (ЕС) № 231/2012 на Комисията по отношение на етиллауроиларгинат като консервант в определени месни продукти, преминали термична обработка  Текст от значение за ЕИП

16.5.2014   
            
            
               BG
            
            
               Официален вестник на Европейския съюз
            
            
               L 145/35
            
         РЕГЛАМЕНТ (ЕС) № 506/2014 НА КОМИСИЯТА
   от 15 май 2014 година
   за изменение на приложение II към Регламент (ЕО) № 1333/2008 на Европейския парламент и на Съвета и на приложението към Регламент (ЕС) № 231/2012 на Комисията по отношение на етиллауроиларгинат като консервант в определени месни продукти, преминали термична обработка
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3, член 14 и член 30, параграф 5 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               С приложение II към Регламент (ЕО) № 1333/2008 се установява списък на Съюза на добавките, одобрени за употреба в храни, и условията за тяхната употреба.
            
         
               (2)
            
            
               С Регламент (ЕС) № 231/2012 на Комисията (3) се определят спецификациите на добавките в храните, включени в списъците в приложения II и III към Регламент (ЕО) № 1333/2008.
            
         
               (3)
            
            
               Списъкът на Съюза и спецификациите могат да бъдат актуализирани в съответствие с общата процедура по член 3, параграф 1 от Регламент (ЕО) № 1331/2008 по инициатива на Комисията или при постъпване на заявление.
            
         
               (4)
            
            
               На 5 май 2006 г. бе подадено заявление за разрешаване на употребата на етиллауроиларгинат като консервант в няколко категории храни. На държавите членки бе предоставен достъп до заявлението в съответствие с член 4 от Регламент (ЕО) № 1331/2008.
            
         
               (5)
            
            
               Впоследствие през април 2007 г. Европейският орган за безопасност на храните (наричан по-долу „Органът“) анализира безопасността на употребата на етиллауроиларгинат като консервант и определи допустимия дневен прием (ДДП) в размер на 0,5 mg/kg телесна маса (4). Според консервативните оценки за експозицията на това вещество както при възрастните, така и при децата, е вероятно ДДП да бъде надвишен при планираните максимални нива на употреба за няколко категории храни.
            
         
               (6)
            
            
               В резултат на тези заключения заявителят преразгледа планираното предназначение и планираните нива на употреба на добавката и поиска разрешение за употребата ѝ в месни продукти, преминали термична обработка. През юли 2013 г. Органът публикува изявление за оценката на по-ограничената експозиция на етиллауроиларгинат въз основа на промененото планирано предназначение като добавка в храни (5) и заключи, че експозицията за всички групи от населението е по-ниска от ДДП от 0,5 mg/kg телесна маса/ден.
            
         
               (7)
            
            
               Употребата на етиллауроиларгинат като консервант в месни продукти, преминали термична обработка, е необходима за подобряването на микробиологичното качество на тези храни, в т.ч. за спиране на размножаването на вредни микроорганизми като Listeria monocytogenes. Тъй като употребата на етиллауроиларгинат в месни продукти, преминали термична обработка, ще спомогне за запазването на качеството и безопасността им, е целесъобразно да се разреши употребата му в такива продукти и да му бъде определен номер Е 243 като добавка в храни.
            
         
               (8)
            
            
               Спецификациите на етиллауроиларгинат (Е 243) следва да се включат в Регламент (ЕС) № 231/2012 при включването на добавката за първи път в списъка на Съюза на добавките в храните, съдържащ се в приложение II към Регламент (ЕО) № 1333/2008.
            
         
               (9)
            
            
               Поради това регламенти (ЕО) № 1333/2008 и (ЕС) № 231/2012 следва да бъдат съответно изменени.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложение I към настоящия регламент.
   Член 2
   Приложението към Регламент (ЕС) № 231/2012 се изменя в съответствие с приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 май 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 354, 31.12.2008 г., стр. 16.
   
      (2)  ОВ L 354, 31.12.2008 г., стр. 1.
   
      (3)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
   
      (4)  EFSA Journal (Бюлетин на ЕОБХ), 2007 г., 511, стр. 1.
   
      (5)  EFSA Journal (Бюлетин на ЕОБХ), 2013 г.; 11(6):3294.
   
      ПРИЛОЖЕНИЕ I
      Приложение II към Регламент (ЕО) № 1333/2008 се изменя, както следва:
      
                  1)
               
               
                  В част Б, точка 3 „Добавки, различни от оцветители и подсладители“ след „Е 242 — Диметил дикарбонат“ се добавя следният текст:
                  
                              „E 243
                           
                           
                              Етиллауроиларгинат“
                           
                        
            
                  2)
               
               
                  В част Д в категория храни 08.2.2 „Преработено месо, преминало термична обработка“ се добавя следният текст:
                  
                               
                           
                           
                              „E 243
                           
                           
                              Етиллауроиларгинат
                           
                           
                              160
                           
                           
                               
                           
                           
                              С изключение на емулгирани колбаси, пушени колбаси и пастет от черен дроб“
                           
                        
            
   
      ПРИЛОЖЕНИЕ II
      В приложението към Регламент (ЕС) № 231/2012 след спецификациите за добавката в храни E 242 се добавя следният нов текст:
      
         
            „Е 243 ЕТИЛЛАУРОИЛАРГИНАТ
         
         
                     
                        Синоними
                     
                  
                  
                     Етилов естер на лауринов аргинат; етилов естер на аргининлаурамид; етил-Να-лауроил-L-аргинатхидрохлорид; LAE.
                  
               
                     
                        Определение
                     
                  
                  
                     Етиллауроиларгинат се синтезира чрез естерификация на аргинин с етанол и последваща реакция на естера с лауроилхлорид. Полученият в резултат на това етиллауроиларгинат се извлича като етиллауроиларгинатхидрохлорид, който се филтрува и изсушава.
                  
               
                     ELINCS
                  
                  
                     434-630-6
                  
               
                     Химично наименование
                  
                  
                     Етил-Να-додеканоил-L-аргинатхидрохлорид
                  
               
                     Химична формула
                  
                  
                     C20H41N4O3Cl
                  
               
                     Молекулна маса
                  
                  
                     421,02
                  
               
                     Съдържание на основно вещество
                  
                  
                     Не по-малко от 85 % и не повече от 95 %
                  
               
                     
                        Описание
                     
                  
                  
                     Бял прах
                  
               
                     
                        Идентификация
                     
                  
                  
                      
                  
               
                     Разтворимост
                  
                  
                     Свободно разтворим във вода, етанол, пропиленгликол и глицерол
                  
               
                     
                        Чистота
                     
                  
                  
                      
                  
               
                     
                        Να-лауроил-L-аргинин
                  
                  
                     Не повече от 3 %
                  
               
                     Лауринова киселина
                  
                  
                     Не повече от 5 %
                  
               
                     Етиллаурат
                  
                  
                     Не повече от 3 %
                  
               
                     L-аргининхидрохлорид
                  
                  
                     Не повече от 1 %
                  
               
                     Етиларгинатдихидрохлорид
                  
                  
                     Не повече от 1 %
                  
               
                     Олово
                  
                  
                     Не повече от 1 mg/kg
                  
               
                     Арсен
                  
                  
                     Не повече от 3 mg/kg
                  
               
                     Кадмий
                  
                  
                     Не повече от 1 mg/kg
                  
               
                     Живак
                  
                  
                     Не повече от 1 mg/kg“